యావత్ దక్షిణాదిని తన అందాల అభినయంతో కట్టిపడేసింది అభినేత్రి సౌందర్య... జూలై 18న సౌందర్య జయంతి. సౌందర్య అభినయాన్ని చూసి ఆమెను మరో సావిత్రి అని అభివర్ణించిన వారు ఎందరో... తెలుగు చిత్రాల ద్వారానే స్టార్డమ్ను చవిచూసింది ఈ కన్నడ తార... తెలుగునాట టాప్ స్టార్స్ అందరితోనూ నటించి మురిపించారు సౌందర్య... అందం, అభినయం కలబోసుకున్న సౌందర్య కోసమే జనం థియేటర్ల ముందు బారులు తీరిన సందర్భాలూ ఎన్నో ఉన్నాయి.తెలుగు చిత్రసీమలో రాజేంద్రప్రసాద్ సరసన నటించిన నాయికలు అగ్రపథాన్ని చేరుకుంటారనే సెంటిమెంట్ ఉంది. సౌందర్యకు కూడా ఆ సెంటిమెంట్ కలసి వచ్చింది. ఆరంభంలో రాజేంద్రప్రసాద్తో సౌందర్య నటించిన చిత్రాలు అనూహ్య విజయం సాధించాయి. ఆ తరువాతే సౌందర్య జైత్రయాత్ర మొదలయింది. ఇక సౌందర్యకు పలు ఘనవిజయాలను అందించిన వెంకటేశ్ ఆమెకు హిట్ పెయిర్గా నిలిచారు.టాలీవుడ్లో టాప్ హీరోయిన్గా రాజ్యమేలిన సౌందర్య అభినయం ఆమె మాతృభాషలోనూ అలరించింది. తమిళనాట కూడా తధిగిణతోమ్ అనిపించింది. అయితే సౌందర్యకు తెలుగు చిత్రసీమనే అత్యధిక విజయాలను అందించింది. ఏ భాషలో నటించినా, సౌందర్య తమ నటిగానే భావించి ఆదరించారు తెలుగువారు. ఈ నాటికీ సౌందర్య స్థానం చెక్కుచెదరకుండా పదిలంగానే నిలచి ఉంది.
yavat dakshinaadini tana andaala abhinayamtho kattipadesindi abhinetri soundarya... juulai 18na soundarya jayanti. soundarya abhinayaanni chusi aamenu maro saavitri ani abhivarninchina vaaru endaro... telugu chitraala dwarane stardamnu chavichusindi ee kannada taara... telugunaata tap stars andaritoonuu natinchi muripinchaaru soundarya... andam, abhinayam kalabosukunna soundarya kosame janam theaterla mundu baarulu teerina sandarbhaaluu enno unnaayi.telugu chitraseemalo rajendraprasad sarasana natinchina naayikalu agrapathaanni cherukuntarane centiment undi. soundaryaku kuudaa aa centiment kalasi vachindi. aarambhamlo rajendraprasadto soundarya natinchina chitraalu anuhya vijayam saadhinchaayi. aa taruvathe soundarya jaitrayaatra modalayindi. ika soundaryaku palu ghanavijayaalanu andinchina venkatesh aameku hit pairga nilichaaru.talivudlo tap heroinga raajyamelina soundarya abhinayam aame maatrubhaashaloonuu alarinchindi. tamilanaata kuudaa tadhiginathom anipinchindi. ayithe soundaryaku telugu chitraseemane atyadhika vijayaalanu andinchindi. e bhashalo natinchinaa, soundarya tama natigaane bhavinchi aadarinchaaru teluguvaaru. ee naatikii soundarya sthaanam chekkuchedarakunda padilangaane nilachi undi.